Kevin Toms

Kevin TOMS (n. la 22-an de aprilo 1957 en Paignton) estas brita videoluda dizajnisto, kiu fondis Addictive Games kaj kreis la originalan ludon Football Manager en 1982, ekonomian simuladon pri futbalo. Lia barbhava vizaĝo aperis sur reklamaj materialoj kaj la kovriloj de kasedoj.

Toms laboris kiel profesia komputila programisto por grandaj kompanioj en la malfruaj 1970-aj jaroj kaj fruaj 1980-aj jaroj.Interview with Kevin at Ready64.org Li evoluigis videoludojn en sia libertempo, pasigante pli ol jaron por krei la unuajn versiojn de sia ludo Football Manager por TRS-80 kaj ZX81. Li komencis vendi tiujn versiojn en 1982 per poŝmendo, reklamante en komputilaj magazinoj sub la nomo Addictive Games.Intervjuo kun Kevin Toms en la blogo The Ball is Round

La ludo Football Manager fariĝis granda sukceso, precipe post kiam ĝi estis adaptita al ZX Spectrum, kaj komencis esti vendata en ĉefstrataj butikoj. Kiam la butikoj mendis milojn da kopioj, Toms eksiĝis el sia laboro por plene dediĉi sin al Addictive Games. Football Manager estis poste portita al larĝa gamo da sistemoj (ĝis 1987 aperis 16 malsamaj versioj). Inter 1982 kaj 1987, Toms administris la kompanion, kiu publikigis diversajn ludojn de aliaj programistoj, same kiel liajn novajn ludojn Software Star kaj President. Poste, Toms vendis Addictive Games al Prism Leisure Corporation, kvankam li ankoraŭ kreis du pliajn versiojn de Football Manager por ili : Football Manager 2 kaj Football Manager World Cup Edition.Retro Gamer Magazine, numero 63. Desert Island Disk: Kevin Toms (paĝoj 80-85)

Toms revenis al la korporacia sektoro kaj translokiĝis al Nov-Zelando, kie li laboris kiel programara arkitekto por grandaj kompanioj. Antaŭ 2018, li denove translokiĝis al Kanado. Nuntempe, Toms loĝas en Nederlando.

Ĉirkaŭ 2003, Toms kreis interretan futbaladministran ludon nomatan New Zealand Football Championship Manager, bazitan sur la nacia futbala ligo de Nov-Zelando, kaj cetere laboris pri nova Football Manager-stila ludo por iPhone. En aŭgusto 2015, Toms komencis rekrei la originalan ludon Football Manager de 1982 por porteblaj aparatoj, post prezentado de la ideo al siaj sekvantoj, utiligante sian sperton en komerca programara disvolvado. La nova ludo, Football Star Manager* (KTFSM), estis publikigita en 2016 kaj ricevis tre pozitivan reagon de aĉetantoj – multaj el ili iamaj ludantoj de la origina Football Manager. KTFSM unue aperis por iOS kaj Android, kaj poste estis portita al macOS, Windows 10 kaj Amazon Fire. La ludo restas kiel eble plej fidela al la originala Football Manager sur modernaj platformoj.

En januaro 2022, Kevin Toms lanĉis Kickstarter-kampanjon por financi novan version de sia Football Manager-ludo, titolitan Football New Manager, por festi la 40-an datrevenon de la originala ludo. La ludo estis renomita Kevin Toms Football Game kaj publikigita en 2023.

 Referencoj 

 Eksteraj ligiloj 
Persona retejo ()

Kategorio:Dezajnistoj de videoludoj
Kategorio:Britaj programistoj